AlexejDobrolubov/national_council_slovak_2010 huggingface dataset:
39. schôdza NR SR - 10.deň - B. popoludní
Dátum: 2025-09-24
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Igor, rozlúštil si to výborne ten rébus je vyriešený. Presne tak. Fico povedal ministrovi Kamenickému, odserieš si to, ale potom ťa čaká dôležitá funkcia guvernér NBS, 20 tis. euro mesačný plat. A toto je, však my sme svedkami toho, že ani jeden koaličný poslanec sa do debaty nezapája, nezastáva alebo teda neháji ministra, nepovie argumenty, neobháji ministra Kamenického, že táto konsolidácia je správna. No nepovie, v tomto ostal minister Kamenický sám, lebo takto znela dohoda, takto znel pokyn. Lacko, vydrž, budeš to obhajovať aj keby o polnoci si tam mal sedieť, ale potom ťa čaká vysnívaná pozícia 20 tis. euro guvernér NBS. Jemu nestačí ministrovi financií, že ho upozorňujú na to odborníci ako sa mohla urobiť táto konsolidácia, že sa dala urobiť na tých bohatých, na štáte, nie. Najviac túto konsolidáciu pocítia obyčajní ľudia, pracujúci ľudia, ktorí tu odvádzajú dane, odvody a vytvárajú hodnoty pre túto krajinu. A tí bohatí, vrátane politikov, si to odnesú najmenej. Takto sa konsolidácia nerobí, ale v tomto prípade aj je rozlúštený rébus, tak minister Kamenický to nerobí zadarmo. Pravdepodobne áno, dostane funkciu guvernéra NBS, 20 tis. euro mesačný plat. (Potlesk.)
39. schôdza NR SR - 9.deň - B. popoludní
Dátum: 2025-09-23
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Jozef, ja ti ďakujem za tvoju rozpravu. Hovorí s teba taká človečina, čo politici Smeru si nedovolia, takto rozprávať pred tým kecpultom, a tvoje argumenty sú pádne. Ja som tak celý čas pozeral na ministra Kamenického a tak rozmýšľal som, že čo to je za nákup, čo to je za kauf, za čo to vymenil. A podľa mňa je to taká politická stratégia pre ministra Kamenického, že ty si to s prepáčením odserieš teraz túto konsolidáciu, zoberieš to celé na seba a budeš to komunikovať sám, ale neboj sa, ja na teba budem myslieť. Toho viceguvernéra, alebo teda toho guvernéra NBS dostaneš za 20 000 eur. Je toto tak, pán minister? Dohodli ste sa s Ficom na tomto kaufe, na tomto nákupe? Robíte špinavú robotu za Fica lebo sa mu teraz hodíte, a zrejme ste vymenili, že si odkrútite túto konsolidáciu sám za to, že vám Fico dá guvernéra NBS. Nič iné z toho nevychádza, Jozef a presne tak ako si rozprával, v akom stave sme prebrali verejné financie my v roku 2020 a v akom objeme sme dávali verejné financie tejto vláde, aby mohla hospodáriť a to je neporovnateľné. To, čo nám nechali oni a to, čo sme odovzdávali oni, a napriek tomu minister Kamenický, na pokyn Fica tu bude tvrdiť svoje. Aj keď už nás nechcel počúvať, ako sa dá konsolidovať, boli tu odborníci, ktorí rozprávajú o tom, že koho treba zdaniť, nie obyčajných ľudí, ale tých bohatých, herne a tak ďalej. Slovnaft, daň z ropy, z vojny a tak ďalej. Aby sa to nedotklo ľudí. Ale nie, dostal jasný pokyn, odkrútil si to, pán minister Kamenický, ale ja na teba budem myslieť, ja Robert Fico ti dám toho guvernéra NBS, povedzte pán minister 20 000 euro taká funkcia guvernéra NBS mesačne?
39. schôdza NR SR - 9.deň - B. popoludní
Dátum: 2025-09-23
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Pán minister, stále nestačí, stále to nechcete stiahnuť? Celé Slovensko kľačí na kolenách a prosí vás, aby ste nerobili konsolidáciu na ľuďoch. Ale či to boli kolegovia, ale ďalší odborníci, ktorí vám vysvetľovali, ako tú konsolidáciu máte robiť, teraz sa vysmievate. Celý čas ste sa vysmievali, či nám, škerili ste sa. Ale neškerili ste sa nám, ale škerili ste sa všetkým tým ľuďom na Slovensku. Škerili ste sa tým ľuďom, ktorým beriete z peňaženiek, ktorí sú na zemi a ešte kopete do nich. Škoda, že na Slovensku nežijú Rusi, lebo tam by ste takto vystavili svoje hrudi pred tie tanky. Tak ako to urobil Fico, tam blokuje sankcie. Ale keď tie tanky majú ísť na Slovákov, tak tam kývnete rukou a pustíte tie tanky. Ja sa pýtam, kde sú tí hrdinovia, tí vagabundi z vládnej koalície. Dámy a páni, ani jeden koaličný poslanec tu nesedí, keď sa jedná o konsolidáciu. Zrejme sa schovali niekde pod sukňou, lebo nechcú, aby namierili na nich reflektory, lebo konsolidácia sa ich najmenej dotkne, ale všetci ľudia na Slovensku budú trpieť. A Kamenický sa ešte vysmieva a vyškiera. Nestačí vám, pán minister? Fakt to nechcete stiahnuť, fakt? Celé Slovensko kľačí na zemi a prosí vás, aby ste to stiahli. Kolegovia povedali, odkiaľ máte brať a komu máte brať. Tým najbohatším, ale tí najbohatší sa konsolidáciu neposkladajú. Ale tam tí najchudobnejší vás prosia o to, aby ste prestali. Všetci prídu, keď sa bude hlasovať, všetci koaliční poslanci tu budú do nohy. Dámy a páni, občania Slovenskej republiky zapamätajte si ich mená, zapamätajte si ich tváre, lebo oni sú tí, ktorí skazia vám budúcnosť. A nielen vašu, ale aj vašich detí. Máte ešte čas pán minister sa skonsolidovať vy a stiahnuť tento návrh a urobiť konsolidáciu na tých bohatých a nie na tých chudobných. Ďakujem pekne. (Potlesk.)
39. schôdza NR SR - 6.deň - B. popoludní
Dátum: 2025-09-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Julo, krásny exkurz. Ja by som ťa ešte doplnil o to, aké sú priority tejto vlády Roberta Fica. Tak, dámy a páni, myslím si, že to bolo v priebehu jedného dňa, kedy sa ohlasovala konsolidácia na Slovensku a potom Robert Fico v ten istý deň alebo potom ob-deň povedal, že bude blokovať sankcie voči Rusku. Toto sú priority tejto vlády, ochraňovať záujmy cudzích, nebodaj, aby sa Rusi mali horšie ako Slováci, tak tam nebude Fico chcieť, aby Rusi trpeli, ale Slováci môžu. Slováci môžu. Tých bude dusiť, škrtiť. Slováci mohli mať na začiatku roka, alebo teda keď začala vládnuť táto vláda, také, ako to povedať, mohli sa tešiť na to, že dve sociálno-demokratické strany budú vo vláde. Sociálna demokracia je politická ideológia, ktorá sa označuje tým, že kladie dôraz na odstránenie hmotnej a sociálnej biedy. Všade inde sociálni demokrati vo svete ochraňujú slabých a sociálne zanedbaných ľudí. Na Slovensku my musíme ochraňovať týchto ľudí, slabých a sociálne odkázaných ľudí pred vami, pred sociálnymi demokratmi. Tak to je. Tak to je, iba povedzte vy, sociálni demokrati, čo ste za pätnásť rokov vlád urobili pre týchto ľudí. Nič. Keď sme prišli do vlády, začali sa mať ľudia lepšie. A dnes, keď vládnete opäť, tak títo ľudia trpia. V jeden deň ohlásili konsolidáciu voči občanom Slovenskej republiky a jeden deň (povedané so smiechom) Robert Fico ohlasuje, že bude blokovať sankcie, ktoré majú poškodiť ako tak život Rusov, cudzích. Toto je tá slovenská suverénna politika? Opravte si toto. To je slovenská servilná politika.
39. schôdza NR SR - 5.deň - B. popoludní
Dátum: 2025-09-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ďakujem vám, pán poslanec Truban za vašu rozpravu a som rád, že ste sa nenechali vyrušiť ani predsedajúcim, ktorý vám skákal do reči a upozorňoval vás na to, že sa nedotýkate skráteného legislatívneho konania, hoci vás nepočúval a vy ste plynulo rozprávali o skrátenom legislatívnom konaní, o čom sa prebieha táto rozprava a toto je taká zámienka od všetkých predsedajúcich, ktorí predsedajú teraz pri tomto bode a upozorňujú každého jedného opozičného poslanca, aby si vytvorili zámienku k tomu, že v prvom čítaní zoseknú rozpravu a povedia, že už ste sa venovali meritu veci, že už neviete, čo povedať ďalej, že budete mať skrátený čas. Podľa mňa toto urobia v prvom čítaní a keď poslanec alebo teda predsedajúci Gašpar povie, že toto poviem iba na záznam, tak to mu dáva iba takú takúto relevanciu. Veľmi dobre ste povedali, pán poslanec Truban, že nechali v tomto momente alebo teda pri tomto bode konsolidácie ministra Kamenického úplne samého a toto je taký znak tejto koalície. Nie je tu ani jeden poslanec hlasu, ani jeden poslanec za SNS, aby tu obhajovali ministra. Poslanci za SMER sa ani neráčia prihlásiť do faktickej obhajovať ministra, lebo ani oni nesúhlasia s touto konsolidáciou a ja verím tomu, že poslanci, ktorí sa rozídu v piatok a pôjdu do regiónov a budú sa ich pýtať ich známi, ich rodiny, že čo to vlastne vy stvárate v tom parlamente, že zatiaľ počas týchto dvoch rokov vlád ste nám s ničím nepomohli, ale iba sťažili život. Rok čo rok je ťažší život na Slovensku, zvyšujete dane, odvody, poplatky a kadečo. Tak ja verím tomu, že možno sa v niekom z vás ozve svedomie, napríklad u takého Andreja Danka, ktorý potom iba si spraví také videjko na internet, na Facebook, ktoré zavesí, ale napokon potom, tak ako povedal môj predrečník, zostane to iba pri tom. Sklamal svojich najbližších, sklamal svojich voličov a ja verím tomu, že pri najbližších voľbách vám to vaši voliči spočítajú a že skončíte na politickom...(Prerušenie vystúpenia časomerom.)
39. schôdza NR SR - 5.deň - A. dopoludnia
Dátum: 2025-09-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Ďakujem ti, Marek, za tvoju rozpravu. Dobre si to opísal, keď si hovoril o tom, že už tento rok zobrala vláda ľuďom či daňové bonusy, rodičovské dôchodky. A ja chcem iba pripomenúť, že v tomto roku je 980 tisíc ľudí v pásme chudoby, budúci rok tomu bude ešte viac. Ja keď som hovoril o tomto čísle na sociálnom výbore, tak som dostal nálož od ľudí, ktorí nevedeli podporiť uznesenie, ktoré chcelo zaviazať vládu o tom, aby robila niečo s tým, aby tento ten odvrátili. Ja sa pýtam, ako prebieha tá konsolidácia alebo ako prebiehajú tieto konzultácie v rámci konsolidácie, keď tu neprebehla žiadna široká diskusia, ale iba od stola z Bratislavy sa rozhodol Fico s Kamenickým, že týmto zoberieme, týmto zoberieme, týmto zoberieme, ale týmto pridáme. Ja sa pýtam, že komu ešte chcú zobrať? Kedy bude mať táto vláda dosť? Však už zobrali skoro všetko. Aká skupina obyvateľstva tu ešte nejakým spôsobom vie existovať na Slovensku ktorej ešte dokážu zobrať? Ja viem, ktorá skupina obyvateľstva tu takto vie ešte existovať a to sú smeráci a hlasáci, ktorí majú dosť peňazí, aj poslanci Národnej rady, ktorí si, politici, ktorí si aj v rámci tejto konsolidácie pridajú na svojich platoch. Ale zamestnancom, podnikateľom, policajtom, hasičom zoberú z tých peňaženiek. Ja som to povedal aj v predchádzajúcej faktickej. Toto je to najhoršie čo nám dnes vládne. A je tu obrovská nádej, že do budúcna a všetci tí ostatní, ktorí prevezmú vládu po týchto, to budú robiť iba lepšie. Ďakujem ti, Marek, za tvoju rozpravu a ďakujem ti aj za tvoj boj proti týmto vagabundom, ktorí nám dnes vládnu.
39. schôdza NR SR - 5.deň - A. dopoludnia
Dátum: 2025-09-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ďakujem pekne za slovo. Ďakujem ti, Igor, za tvoju rozpravu, aj za to, že si vysvetlil, že to SLK-čko nemá opodstatnenie, keďže koalícia o tomto návrhu teda konsolidácie hovorila už od apríla, že ho predstaví, a toto je také príznačné pre túto koalíciu, že nechce viesť širokú diskusiu o veciach, ktoré sa majú týkať ľudí, či so širokou verejnosťou, alebo aj s odbornou verejnosťou. Toto je taký obraz tejto koalície, že my vám tu z Bratislavy povieme, že čo vy budete žiť. Jednoducho Ali-paša Kamenický a Fico sa rozhodli, že vy, Slováci, len robte, vy, čo robíte, budete platiť dane a vy, čo nerobíte, nedostanete ani vodu. Toto je obraz tejto koalície a potom Slováci sa ani nemôžu čudovať, že nám, bohužiaľ, vládnu takíto tragédi, keďže sami si pred rokom zvýšili svoje platy o viac ako 100 % a tentokrát (povedané so smiechom) to vyzerá tak, že, nieže vyzerá, ale bude to tak, že ľuďom zoberú ešte viac, ako majú a sebe pridajú do tých peňaženiek. No a my máme dočinenia vlastne s ľuďmi, ktorí nám dnes vládnu, Slováci majú dočinenia s tým najhorším, čo nám dnes vládne, a to dáva nádej Slovákom a Slovenkám, že všetko, čo po nich príde, bude už len lepšie. Igor, padli tu nejaké otázky z tvojej strany, ja verím, že dnes budeš mať zodpovedané tie otázky a verím, že minister Kamenický príde na dnešnú diskusiu, že nebude ignorovať tento bod, ktorý prerokúvame o konsolidácii, keďže je strojcom tohto nešťastia. A je dobré alebo teda potrebné, aby strojca tohto nešťastia argumentoval Slovákom a Slovenkám, čo vlastne nastane po Novom roku, teda v roku 2026, ak bude aplikovaná táto konsolidácia. Ďakujem ti, Igor, za tvoju rozpravu.
35. schôdza NR SR - 14.deň - B. popoludní
Dátum: 2025-06-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ďakujem ti Lukáš za tvojou rozpravu. Nevšímaj si reči o tom, že čo sa má urobiť alebo kto čo mal urobiť, mňa zaujíma to, kto čo urobil. Zároveň na druhej strane, sú tu ľudia, ktorí o danej veci budú rozprávať. Áno, v tej teoretickej časti sú naozaj experti, ale pri tej praktickej bohužiaľ sa nečinia. Mňa naozaj, ešte raz mrzí, že počas Hegerovej vlády minister Gröhling a minister Horecký neprijali tento návrh zákona, hoci hovorili o tom, áno, mali sme to aj v programovom vyhlásení vlády a tlačila na to aj Európska komisia, ktorá súhlasila s týmto návrhom a zároveň povedala, Lukáš, že tento návrh nie je diskriminačný ani protiústavný. A to zhodnotili ústavní právnici. Ja ti ďakujem za tvoj príklad. Áno, napríklad Shirley alebo ako sa volá tá baba z Luníka IX, ktorá bola tu už zaradená do špeciálnej základnej školy iba prestupom do anglického vzdelávacieho systému tým, že sa jej venovali tam tí pedagógovia, dnes je z nej úspešná právnička. Študentka zo Slovenska, ktorá pochádza z Luníka IX, navštevovala špeciálnu základnú školu, po odchode do Anglicka je z nej úspešná právnička. Zároveň, ak funguje takýto návrh, ktorý hovorí o povinnej materskej škole od troch rokov napríklad pre deti, ktoré neovládajú dánsky jazyk, pán kolega Dubovický, tak tam je to okej. Alebo v Maďarsku pre všetky deti od troch rokov, tam je to okej. My, keď tu máme naozaj malé percento detí, ktoré od troch rokov nechodia do tej materskej školy, ktorým to najviac ubližuje, lebo iba skrz toho, že sa nenaučia po slovensky a základným emočným a, a nejakým kognitívnym zručnostiam, tak končia práve v tých špeciálnych základných školách, tak poďme im pomôcť, tak my tu dostane hejt Lukáš. Namiesto toho, aby sme týmto deťom, deťom naozaj pomohli, o ktorých štát vie, aj kolegovia, tak budeme ...(Prerušenie vystúpenia časomerom.)
35. schôdza NR SR - 14.deň - B. popoludní
Dátum: 2025-06-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Sme voči sebe, myslím si, že dosť otvorení a verím tomu, že sa nebudeš hnevať, keď poviem, že s tebou absolútne nesúhlasím v tom, čo si odprezentovala. Ja nie som ten, ktorý na jednej strane kritizuje ministra Druckera, na druhej strane, keď príde k hlasovaniu, tak hlasujem za, napríklad za národnostné školstvo. No a k tomu, čo si hovorila, Ingrid, tak počuli sme naozaj strašne veľa o tom, ako pomôcť tým deťom, ktoré sú neoprávnene zaraďované do špeciálnych základných škôl, avšak v tom priestore zatiaľ neprišiel žiaden iný návrh k tomu, ako zabrániť tomu, aby končili zdravé rómske deti v špeciálnych školách. My tento návrh komunikujeme asi od roku 2015, 2014, teraz si nespomínam, a je veľkou škodou, áno, a mňa to veľmi mrzí, že minister Gröhling ani minister Horecký počas Hegerovej vlády vlastne neprijali nejakú zmenu v tom, že zdravé rómske deti končia v špeciálnych základných školách. A návrh, ktorý vychádza vlastne z toho, aby deti nekončili, zdravé rómske deti v špeciálnych základných školách, je výsledkom návrh, ktorý predkladám dnes. A tento návrh nehovorí iba o deťoch zo sociálne znevýhodneného prostredia, ale hovorí aj o deťoch, ktoré sú, h-h-h, kde to nájdem (rečník listuje v papieroch), deťmi recidivistov, deťmi rodičov, ktorí sú na alkohole, na drogách závislí. My sa môžme baviť v druhom čítaní o tom, ako rozšírime túto definíciu alebo teda na koho uplatníme tento návrh zákona, mne skôr ide o princíp a o vec, aby sme naozaj zabránili tomu, aby zdravé rómske deti viac končili v špeciálnych základných školách, aby si niekto na nich robil biznis. Lebo častokrát diagnostické centrá a zriaďovatelia týchto škôl je ruka v ruke a, bohužiaľ, tieto deti sú obeťami tohto biznisu. Ďakujem.
35. schôdza NR SR - 14.deň - A. dopoludnia
Dátum: 2025-06-17
Poslanec: Pollák, Peter (SLOVENSKO)
Druh vystúpenia: Vystúpenie v rozprave

Ďakujem veľmi pekne, dámy a páni predstavujem návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, tlač 841. Zároveň sa pán predseda hlásim do rozpravy potom ako prvý, ďakujem pekne.
35. schôdza NR SR - 14.deň - A. dopoludnia
Dátum: 2025-06-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Toto je obrovská hanba, obrovský výsmech všetkým Slovákom na Slovensku, že v čase 12:36 pracovného dňa je utorok ani jeden koaliční poslanec nesedí na svojej stoličke v poslaneckej lavici pri bode kedy rokujeme o tom, aby si zmrazili svoje platy. Ľuďom ste vedeli dať 23% daň, zvýšiť im všetky poplatky, odvody. Uvrhli ste na nich transakčnú daň, zobrali ste im daňové bonusy, rodičovské dôchodky, všetko možné. Ale vy, keď si máte zobrať zo svojho platu tak ste tu ani neni. Iba pre porovnanie počas našej vlády v čase najväčších kríz kedy sme mali možno o 2000 euro menšie platy sme z našich platov ešte dávali do, na, do fondu Ľudia ľuďom. Sme sa vyzbierali hoci boli nastavené programy štátu tak, aby nikto neutrpel tú krízu. Boli podporení všetci tí, ktorí prišli o o prácu kurzarbeitom a tak ďalej. Dali sme 200 euro na dieťa, rodičovský dôchodok, tehotenský príspevok a v čase teraz, keď je pomerne, pomerne nie je tu žiadna kríza tak Robert Fico a celá jeho chunta presne tak ako si povedal Julo tu uvrhli na ľudí všetko možné. Len, aby im zobrali zo svojich úspor, z peňazí, ktoré mali v peňaženkách. Ale naopak sebe pridali na svojich platoch. Ony si užívajú luxusné vane, drahé triskáče. Zvýšené dvojnásobné platy, doživotné renty. Takáto je vláda dnes dámy a páni na Slovensku. Štvrtá vláda Roberta Fica, ktorá bez hanbi vám do tej peňaženky vlezie a sebe do tej peňaženky dá. Sebe zvýšili platy o 100% a teraz, keď podávame návrh, aby si zamrazili svoje platy, aby si aj ony uškrtili ten opasok, keďže je na Slovensku obrovská drahota. Ony sa na tú drahotu pripravili dámy a páni. Ale vás nechali vyhladovať a umrieť. Kde sú. Je 12:38 pracovný deň, utorok 17.6. v pléne Národnej rady ani jeden zo 79 koaličných poslancov, ktorí rozhodujú o osudoch ľudí na Slovensku, hanba.
35. schôdza NR SR - 14.deň - A. dopoludnia
Dátum: 2025-06-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Doprial by som všetkým daňovým poplatníkom pohľad na sálu Národnej rady. Je tu päť a pol poslanca zo 79 koaličných poslancov, ktorí rozhodujú o osudoch Slovákov na Slovensku. A pri tak dôležitom bode, kedy sa bavíme o tom, aby konsolidácia prebiehala aj na politikoch, aby si politici priškrtili opasky, aby zobrali sebe zo svojich platov alebo premiérovi, ministrom, prezidentovi, tak nie je tu pomaly nikto. A toto je obrovská previerka pre týchto koaličných poslancov, že na koho strane stoja. Či na strane tých, ktorí si zvyšovali svoje platy, vrátane poslancov Národnej rady, vrátane Fica, Pellegriniho alebo na strane ľudí, na ktorých uvalili 23% daň, transakčnú daň, obrovské ceny potravín, obrovské poplatky, zvýšené odvody a tak ďalej a tak ďalej. Toto je obrovská previerka pre vás. Myslím, že teraz asi pred niekoľkými dňami sa ozval jeden poslanec zo SMER-u, že by zahlasoval za znižovanie platov poslancov, má ďalšiu ponuku k tomu, aby zahlasoval za zmrazenie alebo teda za zníženie platu v sadzbe 19%, že teda sa zrazí z paušálnych náhrad. A keď sa vrátim k tomu, čo si rozprával Igor o tých moslimoch z Uzbeku, áno, bude to obrovský problém aj pre ten pracujúci ľud na Slovensku, ktorý dnes pracuje, áno, za linkami, rôzne, v automotiv priemysle alebo teda v nejakých montážnych, na montážnych linkách. V prípade, ak tu príde lacná pracovná sila z Uzbekistanu, v tomto prípade moslimovia z Uzbekistanu, tak to bude obrovský problém pre všetkých tých pracujúcich, lebo tí ľudia, ktorí prídu sem z Uzbekistanu nebudú zohľadňovať cenu práce na Slovensku a tým pádom to bude atraktívne pre tých všetkých zamestnávateľov, aby si vypýtali ešte viac tých moslimov z Uzbekistanu. Tým pádom všetci Slováci, ktorí dnes pracujte na linkách môžte sa obávať toho, že prídete o prácu. Robert Fico tým iba sledoval to, že firmy, ktoré dnes odchádzajú kvôli veľkému daňovému zaťaženiu, hľadal stimul v podobe moslimov z Uzbekistanu. Gratulujem.
35. schôdza NR SR - 14.deň - A. dopoludnia
Dátum: 2025-06-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ja fakt že neviem, že či toto ešte potrebuje komentár alebo vláda absolútne rezignovala na pomoc ľuďom. Pri tvojej rozprave, Julo, si hovoril, že počas tejto vlády sa navýšil počet štátnych zamestnancov o 10 000. Tak? O 10 000 ľudí. To znamená, že zo všetkých tých pracujúcich, ktorí pracujú a ktorí platia politikov a všetkých týchto funkcionárov štátnych zamestnancov tu pribudlo ďalších 10 000 ľudí, na ktorých sa budú skladať obyčajní ľudia, ktorým ste vy siahli do peňaženiek, zobrali ste im daňové bonusy, zaťažili ste ich daňami a ešte navyše ste zamestnali ďalších úradníkov s tým, že im ešte dávate aj vyššie odmeny. Je toto normálne? Povedzte. A pri návrhoch kde my hovoríme o konsolidácii, že štát musí šetriť na seba alebo pri inom návrhu, kde hovoríme o znižovaní dani, aby sa znížili ceny, tak vy ste ticho. Som veľmi zvedaví ako zahlasujete pri týchto návrhoch zákona. Ak sa má jednať o to, že keď treba brať ľuďom či už daňové bonusy, rodičovské príspevky a tak ďalej, a tak ďalej, tak tam ste ticho, tam zahlasujete za, ale keď treba naozaj pomôcť ľuďom a ešte by ten čert v tom nebol, keby Fico o tom nerozprával, že on zníži počet štátnych zamestnancov a čo sa deje? Presný opak. Rovnako ako rozprával pred rokmi, že žiadnych moslimov tu nebudeme vítať. Robert Fico je ten, ktorý tu bude vítať moslimov z Uzbekistanu. V takejto krajine žijeme. Ja ti ďakujem, Julo, za tento návrh zákona, určite z nášho klubu všetci ho podporujeme, verím, že aj z opozície a pri tomto zákone som veľmi zvedavý ako sa zachovajú koaliční poslanci. Tento zákon hovorí o konsolidácii na štáte, na sebe, nie na ľuďoch. Ďakujem pekne.
35. schôdza NR SR - 14.deň - A. dopoludnia
Dátum: 2025-06-17
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

Ďakujem pekne za slovo. Ďakujem ti, Jozef, za tvoju rozpravu. Mnohým sa nemusí páčiť tvoj prejav, avšak to, s akým, s akou horlivosťou vlastne aj rozprávaš k národu, je iba znakom toho, že naozaj tá frustrácia je z tejto vlády a s krokmi tejto vlády a konkrétnymi funkcionármi a osobami je naozaj veľká. Je možné aj respektíve absurdné, aby niekde inde v Európe bol akýkoľvek funkcionár odsúdený a ešte by sa nám smial do tváre cez rôzne reportáže a rozprával k národu a zároveň, aby ho vládni politici obhajovali a tým pádom by nejakým spôsobom znehodnocovali aj verdikty súdov. Všade inde v Európe by takýto človek ešte v ten deň skončil vo funkcii. U nás? U nás, ako sa volá vlastne? (Reakcia z pléna: "Kažimír" .) Kažimír je schopný ísť ešte raz kandidovať na, za guvernéra Národnej banky. Toto je obraz Slovenska a tá frustrácia, ktorá kričí aj od ľudí, je vlastne zrkadlom aj tu v parlamente a nikto ti nemôže zazlievať potom tvoj prejav, lebo tak ako možno ty tak plamenne rozprávaš, tak odporúčam koaličným poslancom, aby išli do ulíc a vypočuli si názory ľudí. Ďakujem ti, Jozef za tvoju rozpravu.